הוועדה המשותפת לתקציב הקשר עם הציבור, כנסת 16, פרוטוקול מספר 3, 2003-11-17 13:00

יולי יואל אדלשטיין: אני פותח את ישיבת ועדת המשנה ומקדם בברכה את כל הצוות המקצועי שמשתתף איתנו בקביעות בישיבות.

יולי יואל אדלשטיין: אתחיל בעדכון, ונעבור לדון בשני הנושאים.

יולי יואל אדלשטיין: לאחר שקיימנו מספר ישיבות של הוועדה, פניתי ליושב-ראש הכנסת וביקשתי לערוך דיון בנושא גם איתו.

יולי יואל אדלשטיין: חלק מהנמצאים כאן השתתפו בדיון אצל היושב-ראש, ואומר את עיקרי הדברים מאותו דיון.

יולי יואל אדלשטיין: אלה שהשתתפו, אתם תתקנו אותי אם שכחתי משהו.

יולי יואל אדלשטיין: לית מאן דפליג שאנו צריכים בוועדה לעבור מחדש על כל רשימת המוצרים והפעילויות שחברי-הכנסת יכולים לרכוש מתקציב דף קשר עם הבוחר, כשהמטרה שלנו, גם המוצהרת וגם האמיתית, היא שכל שקל ינוצל אך ורק לנושאים שקשורים ישירות לקשר של הח"כ עם הציבור.

יולי יואל אדלשטיין: משימה זו לא נראית לי קשה במיוחד.

יולי יואל אדלשטיין: כפי שגם קבענו כאן בוועדה, בגדול, תקציב מתחלק לשני חלקים: פעילויות של חברי-כנסת ורכישות של מוצרים.

יולי יואל אדלשטיין: התחלנו כבר למחוק פה בוועדה חלק מהמוצרים כי הם נראים ממש לא סבירים כגון DVD, מכשירי ברקו וכו'.

יולי יואל אדלשטיין: אני חושב שהיום נסיים את העבודה הזאת, וכפי שאמרתי זה לא נראה לי אתגר מיוחד.

יולי יואל אדלשטיין: בכל מקרה, גם דעת היושב-ראש היא שתמיד ישאר בדברים האלה מקום מסויים לספק, ותהיה, בצורה זו או אחרת, איזו שהיא ועדה, או ועדת האתיקה או ועדה מיוחדת, שבמקרים של ספק הדברים יאושרו ע"י איזה שהוא גוף בכנסת.

יולי יואל אדלשטיין: כמו כן, יושב-ראש הכנסת פנה ליועצת המשפטית, אנה שניידר, שהשתתפה איתנו, וביקש שהדברים יהיו ברורים מאד מבחינת החומר הכתוב, כך שלא יהיה שום מקום לספק מבחינת מה מותר ומה - אסור לגבי תקציב קשר עם הבוחר, כשגם כאן ההנחיה, שברורה לכולנו ואני רק חוזר עליה, היא שלא מדובר בקופה קטנה אלא בתקציב שנועד לפעילות מסויימת ובמקרה זה: קשר עם הציבור, קשר עם הבוחרים.

יולי יואל אדלשטיין: אנו מקבלים בברכה את חברי-הכנסת אורון ויהלום שמצטרפים לישיבה.

יולי יואל אדלשטיין: בנוסף, נדון גם נושא הלשכות הפרלמנטרית, והתגלו חילוקי דעות מבחינת הגישה.

יולי יואל אדלשטיין: גם כאן, לית מאן דפליג שעל היושב-ראש לקצץ בתקציב הכנסת, וכתוצאה מכך עלינו גם לקצץ בתקציבים הנדונים כאן בוועדה, והשאלה היא איך עושים זאת.

יולי יואל אדלשטיין: בזמנו, היתה הצעה של היושב-ראש לביטול לשכות פרלמנטריות, ובעקבות כך פנו מספר חברי-כנסת ליושב-ראש ואלי בבקשה לשקול מחדש את הנושא.

יולי יואל אדלשטיין: במקרה, בנושא הלשכות נמצא איתנו גם חבר-כנסת ותיק, אברהם שוחט, שביקש ממני, ובודאי שאישרתי זאת, להופיע בפני הוועדה ולהסביר את ראייתו את נושא הלשכות הפרלמנטריות.

יולי יואל אדלשטיין: אם אני חוזר לדיון אצל היושב-ראש, כפי שאמרתי חילוקי הדעות בנושא הזה לא היו בעצם העובדה שצריך לקצץ משהו בתקציב, אלא איך עושים זאת.

יולי יואל אדלשטיין: הצעת היושב-ראש היתה ביטול הלשכות או קיצוץ הן בתקציב הלשכה והן בתקציב דף קשר עם הבוחר.

יולי יואל אדלשטיין: הצעתי, וגם הצעתם של עוד מספר משתתפים בישיבה, היתה איחוד שני התקציבים תוך כדי ביצוע קיצוץ מסויים בסכום הכולל ותוך כדי מתן אפשרות לחברי-הכנסת להחליט אם הם רוצים לשכור לשכה פרלמנטרית - ואז זה גם יהיה ודאי על חשבון דברים אחרים שהם יכולים לעשות עם הכסף הזה, או שבוחרים שלא לשכור לשכה פרלמנטרית - ואז מטבע הדברים ישאר להם יותר לדברים האחרים.

יולי יואל אדלשטיין: בעיניי לפחות, ואשמח לשמוע את דעת החברים, זה גם פותר באופן מעשי את הנושא הלא נעים שעלה כאן - ועלה ע"י היועצים המשפטיים וע"י החשב ואנשי החשבות - של שימוש לא ראוי בלשכות ע"י מספר חברי-כנסת.

יולי יואל אדלשטיין: יש חשש שהשימוש הוא בעצם שימוש מפלגתי ולא רק או לאו דווקא שימוש לצורך קשר עם הציבור.

יולי יואל אדלשטיין: לעניות דעתי, זה נובע מכך שהתקציב הוא תקציב נפרד, ובעצם מתחיל הלחץ: "ממילא התקציב לא מנוצל.

יולי יואל אדלשטיין: בואו ונשכור לשכות".

יולי יואל אדלשטיין: ברגע שהתקציבים יאוחדו וכולנו נדע ששכירות הלשכה באה על חשבון דברים אחרים שיכולים לעשות עם הכסף כגון סקרים, יעוץ, כנסים ומסיבות עיתונאים - ודאי שכל אחד יחשוב פעמיים אם להיענות לבקשת המפלגה לשימוש חריג בלשכה.

יולי יואל אדלשטיין: כמו כן, יש הצעה של ידידנו וחבר הוועדה, חבר-הכנסת רוני בריזון.

יולי יואל אדלשטיין: רוני בריזון: ברשותך, אני רוצה עוד לשפר אותה.

יולי יואל אדלשטיין: האם אפשר לדון בזה בפעם הבאה?

יולי יואל אדלשטיין: אין שום בעיה, אך אגיד בקצרה את ההצעה ותתקן אותי אם טעיתי במשהו.

יולי יואל אדלשטיין: הצעת חבר-הכנסת בריזון מתייחסת לשימוש הדרגתי בתקציב קשר עם הבוחר - מסוג הדברים שכבר הועלו בישיבות האלה - של שנת רכישות, כלומר השנה הכבדה היא השנה הראשונה ואחר כך סכומים קטנים מזה.

יולי יואל אדלשטיין: אם תרצה עוד לעבד אותה ולהגישה, אנו נשמח אלא שהזמן דוחק.

יולי יואל אדלשטיין: עד כאן ההקדמה שלי.

יולי יואל אדלשטיין: אני מעביר את רשות הדיבור לחבר-הכנסת שוחט בנושא הלשכות, ואחריו נשמע את חברינו חבר-הכנסת שאול יהלום וחבר הכנסת חיים אורון.

אברהם-בייגה שוחט: אני חושב שהעמדה, כפי שאתה הבעת אותה מפי היושב-ראש, וגם שוחחתי איתו על העניין, מוטעית ולא נכונה.

אברהם-בייגה שוחט: אני מדבר בשם חבר-כנסת שיש לו לשכה והוא משתמש בה.

אברהם-בייגה שוחט: אנו יודעים שחצי מזמננו איננו בכנסת עם הפגרות ועם ימי ראשון וחמישי, ואני מניח שזה אפילו יותר מ-50% מהזמן, כלומר אלה שלא גרים בירושלים לא נמצאים בירושלים אלא במקומות מגוריהם: זה בתל-אביב, זה בחיפה ואחר בכל מקום שלא יהיה.

אברהם-בייגה שוחט: אני מייצג חבר-כנסת שכן משתמש בלשכה.

אברהם-בייגה שוחט: שנה ראשונה אחרי שהפסקתי להיות שר ניסיתי להסתדר בלי לשכה, ואני לא יודע אפילו למה, וקיבלתי אנשים בבית, בבתי-קפה ובכל מיני מקומות.

אברהם-בייגה שוחט: הגעתי למסקנה שאם אני רוצה לפעול, אם אינני רוצה להתבטל, אם אני רוצה לעשות את עבודתי ואם אני רוצה להפגש עם גורמים שרוצים להפגש איתי, ויש רבים כאלה - אני חייב שיהיה לי משרד בתל-אביב.

אברהם-בייגה שוחט: המשרד פועל כל הזמן, ואיננו משמש לשום מטרה אחרת של אף גורם: לא מפלגתי ולא שום דבר אחר.

אברהם-בייגה שוחט: מבחינתי, זה כלי עבודה חשוב יותר מהרבה מאד דברים שרשומים כאן בנייר, כי בלי המקום הזה אני לא יכול לפעול ואז יש שלוש אפשרויות; אפשרות אחת היא של חבר-הכנסת הבטלן שלא עושה שום דבר, וכולנו יודעים שיש גם כאלה, ואלה באמת לא צריכים משרד.

אברהם-בייגה שוחט: אפשרות שניה שיש חברי-כנסת שילכו לכל מיני מקומות שמציעים להם.

אברהם-בייגה שוחט: אני יכול להגיד פה שהרבה מאד גורמים הציעו לי לשבת אצלם בלי תמורה בכלל, ואני גם מבין למה הם רצו זאת.

שאול יהלום: למה?

אברהם-בייגה שוחט: הם רצו, כי זה לא מזיק להם.

אברהם-בייגה שוחט: הם אומרים: "בתור שר לשעבר".

חיים אורון: חבר-הכנסת שוחט, אל תסביר.

חיים אורון: תאמין לי שחבר-הכנסת שאול יהלום יבין.

אברהם-בייגה שוחט: אפשרות שלישית - לחלופין יקימו כל מיני עמותות וכל מיני כלים אחרים כדי להשתמש בזה ולשבת.

אברהם-בייגה שוחט: לדעתי, הסכום, שאני משלם היום, מינימלי, כי אני שוכר משרד עם חדר קטן וחדר קטנטן לעוזרים ועם שימוש שם באולם ישיבות.

אברהם-בייגה שוחט: זה עולה לי 750 דולר לחודש כולל החניה, החשמל, הארנונה, הנקיון והכל.

אברהם-בייגה שוחט: 20 אלף שקל בא מהשלמה שניתנת למי ששוכר, ו-20 אלף שקל אני מוריד מהתקציב האישי.

אברהם-בייגה שוחט: ההנחה שלךָ, שאם זה מהתקציב האישי לא ישכרו, מופרכת, מכיון שזה יותר חשוב לי מהרבה מאד דברים אחרים.

אברהם-בייגה שוחט: כלומר, התקציב האישי הוא לא 65 אלף שקל אלא פחות 20 אלף שקל, כי 20 אלף שקל הולך לשכר הדירה הנוסף שאני צריך לשלם מעבר להקצבת הכנסת.

אברהם-בייגה שוחט: אם, נניח, תתקבל החלטה כזו על ביטול הלשכות, משמעות העניין היא או שאצטרך להתבטל ולא לעשות כלום, ואני מניח שלא אעשה זאת, או לשבת במקום אחר וכך אני מניח שאעשה.

שאול יהלום: למה לא לעשות זאת בבית-קפה?

אברהם-בייגה שוחט: תראה את סדר הפגישות שלי.

אברהם-בייגה שוחט: במשרד הזה יש לי חומר כלכלי מתקציב המדינה, ויש בו דוחות של הלמ"ס.

אברהם-בייגה שוחט: אני עובד ומקיים את הפעילות שם אולי אפילו יותר מאשר כאן.

אברהם-בייגה שוחט: יש שם תיקים עם כל הנושאים.

אברהם-בייגה שוחט: אני ממש עושה שם פעילות.

אברהם-בייגה שוחט: מדובר בגורמים שרוצים לראות אותי, גם אנשים פוליטיים וגם הרבה מאד גורמים.

אברהם-בייגה שוחט: לקחת ממני את הלשכה זה לקחת ממני את כלי העבודה המרכזי.

אברהם-בייגה שוחט: במה מדובר?

אברהם-בייגה שוחט: אני מבין שיש פה 60 איש שמנצלים זאת ושמדובר במליון שקל שהוא ההוצאה שיש לעניין.

אברהם-בייגה שוחט: אם יש אנשים שמתנהלים לא בסדר בעניין, אנא לטפל בבעיה הזאת ולא לטפל באלה שעושים את הדבר כמו שצריך.

אברהם-בייגה שוחט: אם מפלגה - אני לא יודע, וחבר-הכנסת אורון בטח ידבר על כך כי אמרו לי שעושים זאת במרצ - עושה שימוש מפלגתי בכל העניין הזה, צריך להגדיר הגדרות ברורות: שאי-אפשר, שהחדר הוא אישי ושהוא לשימוש האיש בלבד.

אברהם-בייגה שוחט: מישהו אמר לי שיש הלוקחים זאת לקרובי משפחה וכל מיני סיפורים שאינני מתמצא בהם.

אברהם-בייגה שוחט: צריך להגדיר שאי-אפשר אצל קרוב משפחה ושאי-אפשר לעשות את הדברים האלה.

אברהם-בייגה שוחט: היה לי הרבה יותר נוח לא לבוא לכאן כי זה חשוף לתקשורת ויגידו: "תראו איזה בזבזנים" עם כל מה שכרוך בזה.

אברהם-בייגה שוחט: החלטתי לבוא, כי אני חושב שמה שאני אומר זה צורך אמיתי.

אברהם-בייגה שוחט: אם צריך באמת לקצץ במידה מסויימת בתקציב, ואני מבין שתקציב הקשר עם הבוחר הוא עשרה מליון שקל, אז שיחליטו שמורידים אחוז מסויים.

אברהם-בייגה שוחט: יורידו את אותו האחוז בלשכה ובשימוש הרגיל.

אברהם-בייגה שוחט: אם כולם מתכווצים, גם התקציב הזה צריך להתכווץ.

אברהם-בייגה שוחט: אין לי בעיה עם כיווץ התקציב.

אברהם-בייגה שוחט: יש לי בעיה עם הקונצפט.

אברהם-בייגה שוחט: לקחת את זה - אני אומר לכם שנעשה עוול למי שעובד ברצינות.

אברהם-בייגה שוחט: אני בעד חיזוק הפיקוח על העניין.

אברהם-בייגה שוחט: צריך לקבוע כללים מה עושים עם החדר ומי יכול להשתמש בו.

יולי יואל אדלשטיין: אני מודה לך על הצגת הדברים.

יולי יואל אדלשטיין: אני גם מאד מצדד בעמדתך.

יולי יואל אדלשטיין: אמרתי בישיבה הראשונה, שאיננו עוסקים פה בהצהרות פופוליסטיות אלא בעבודה אמיתית, כי הנחת היסוד היא לא שצריך להשבית את חברי-הכנסת אלא לדאוג שהתקציב, כפי שגם אתה אמרת, ינוצל כראוי.

יולי יואל אדלשטיין: אם אני מבין אותך נכון, אילו אתה היית משתתף בשיחה ביני, נניח, לבין היושב-ראש, אתה היית מצדד בעמדה של איחוד התקציבים תוך ביצוע קיצוץ מסויים.

אברהם-בייגה שוחט: לא.

אברהם-בייגה שוחט: הייתי משאיר זאת בשני סעיפים נפרדים.

אברהם-בייגה שוחט: אבל, אם צריך להוריד,--

יולי יואל אדלשטיין: --היית מוריד פרופורציונלית מזה ומזה.

אברהם-בייגה שוחט: הייתי משאיר את הפרופורציה.

אברהם-בייגה שוחט: יש ירושלמים שלא צריכים לשכור משרד.

אברהם-בייגה שוחט: יש אנשים שלא רוצים, כי כפי שאתה מבין עליך להוסיף מהתקציב האישי שלך.

אברהם-בייגה שוחט: היו"ר יולי אדלשטיין: אחרי הקיצוץ תצטרך להוסיף עוד.

אברהם-בייגה שוחט: מי שלוקח חדר סימן שהוא רוצה אותו והוא גם מוסיף מהתקציב הרגיל.

אברהם-בייגה שוחט: אני הייתי משאיר את שני הפרמטרים, ואם הכנסת צריכה לקצץ, ואין לי ספק שהכנסת היא לא מעל קיצוץ כללי שקורה במערכת התקציב, צריך לבדוק מה קרה בתקציב - צריך להוריד פרופורציונלית.

אברהם-בייגה שוחט: הרעיון, כפי שהוא מוצע, הוא טוב פלוס ביקורת.

אברהם-בייגה שוחט: זו לא ביקורת כל כך מסובכת על 60% שישנם.

אברהם-בייגה שוחט: אולי אפשר להחתים את האנשים על הצהרות שזה לשימושם האישי בלבד.

אברהם-בייגה שוחט: ברגע שאדם חותם, הוא יזהר ויעשה זאת כמו שצריך.

שאול יהלום: אתה יכול לשמוע מה שאני אומר, אבל אני מבקש לא לצלם אותי.

שאול יהלום: אעיר כמה הערות.

שאול יהלום: צריכים לדעת את ההסטוריה של העניין, שהתחילה כשאמרו שצריך יותר לפתח את הקשר עם הבוחר.

שאול יהלום: בהמשך התברר שכמו לכל עובד במדינה יש לחברי-הכנסת הוצאות בתפקיד, ואמרו: "מאין ניקח את ההוצאות לתפקיד?

שאול יהלום: מאותו חשבון קשר לבוחר" וגם הגדילו אותו בהתאם אבל השאירו את הכותרת "קשר לבוחר".

שאול יהלום: זה יצר לעג, כי, עם כל הכבוד, יש כאן נושאים שדרושים לחברי-הכנסת ואינני מציע לקצץ אותם אבל אין שום קשר בינם לבין קשר לבוחר.

שאול יהלום: לכן, הייתי מבקש, קודם כל כהחלטת הוועדה הזאת, לשנות את השם ולכתוב: "חשבון הוצאות בתפקיד וקשר לבוחר", כדי שנדע שיש כאן שני דברים.

שאול יהלום: יש כאן דברים שחבר-הכנסת צריך ואינם קשורים לקשר לבוחר.

שאול יהלום: במה קשור שכר טרחת עורך-דין לקשר לבוחר?

שאול יהלום: אני מבקש לקבל זאת כהחלטה, כדי להוריד את השיקולים.

שאול יהלום: לשכה בתל-אביב - אין לי אף מלה להגיד נגד מה שאמר חבר-הכנסת שוחט.

שאול יהלום: הוא מתאר מצב סובייקטיבי אובייקטיבי, שכנראה יש חברי-כנסת שצריכים את זה ואם הם צריכים זאת צריכים לספק להם את השירות הזה.

שאול יהלום: אחרת, מה הוא יעשה בימי ראשון ובפגרות, ויש ארבעה חודשי פגרות?

שאול יהלום: מצד שני, היתה לי לשכה בתל-אביב, ויום אחד קיבלתי מכתב מאדם שאמר: "אתה מבזבז את כספי המדינה.

שאול יהלום: הייתי בלשכה, כתוב 'שאול יהלום' והיה סגור.

שאול יהלום: באתי למחרת, ביום שלישי, וגם היה סגור.

שאול יהלום: באתי שלושה ימים ואתה איננו".

חיים אורון: יש גם את ימי חמישי וראשון כשבכנסת סגור, וזה כאילו כל השבוע לא עבדת.

שאול יהלום: יפה.

שאול יהלום: חבר-הכנסת אורון, עם כל הכבוד, גם לשכת חבר-הכנסת שוחט ריקה שלושה ימים בשבוע וזה לא יוצר רושם טוב.

שאול יהלום: זה השפיע עלי לטובה או לרעה, ומאז סגרתי את לשכתי.

שאול יהלום: אני מקיים את פגישותי בכל מיני מקומות.

שאול יהלום: אם אני קובע עם כל מיני ארגונים שרוצים לבוא ולדבר, אינני רוצה שהם יזמינו אותי לכוס קפה.

שאול יהלום: אינני רוצה להיות חייב להם אפילו אגורה אחת, ואני משלם על כוס הקפה שלהם.

שאול יהלום: לכן, צריך ליצור תמריץ.

שאול יהלום: צריך לומר שמי שנשאר עם קשר לבוחר - ישאר, לפי הזכויות הקיימות היום.

שאול יהלום: אם צריך לקצץ, תקצץ פרופורציונלית, אבל לא ניגע בעניין.

שאול יהלום: מי שמגיע לו קשר לבוחר ומוותר - יתווסף לו סכום מסויים להוצאות כיבוד שהוא פחות מהלשכה.

שאול יהלום: צריך לתת תמריץ מסויים לוותר על הלשכה.

שאול יהלום: אחרת, לא יוותרו עליה.

שאול יהלום: אם, נניח, הלשכה היום היא 20 וכמה אלף שקל, אתה אומר לי: מי שמוותר על לשכה מקבל כך וכך.

אברהם-בייגה שוחט: הוא אומר לך שהוא לא יוותר.

אברהם-בייגה שוחט: שאול יהלום: בסדר.

אברהם-בייגה שוחט: בך לא נוגעים.

אברהם-בייגה שוחט: אם אני מוותר על לשכה, תן לי מהלשכה סכום מסויים שיהיה לכיבוד.

אברהם-בייגה שוחט: אתה יושב-ראש ועדה, ויש לך מערכת שהיא פעילה שמונה ימים בשבוע.

שאול יהלום: אבל, אני לא פה בירושלים.

שאול יהלום: מה אתה רוצה?

אברהם-בייגה שוחט: בסדר, אבל היא ישנה לך פה.

שאול יהלום: בנוסף, אני מבקש לערוך מיון מחדש ברשימה.

שאול יהלום: יש דברים שהגזמנו בהם.

יולי יואל אדלשטיין: איחרת להקדמה שלי, וזה הנושא השני בסדר-היום.

שאול יהלום: אחרי המיון מחדש צריך להגדיר הגבלות גם על הדברים שמותרים.

שאול יהלום: לדוגמה: כתוב כאן "טלויזיה", וצריך לכתוב במפורש "טלויזיה בלשכה בירושלים".

שאול יהלום: חבר-כנסת צריך טלויזיה, אבל אם כתוב "טלויזיה" כל אחד חושב שהוא יכול לקנות טלויזיה לביתו, וזה אסור.

שאול יהלום: יש דברים שאפשר לקנות לבית, ואומרים: "אדם יקנה מכונת צילום.

שאול יהלום: הוא יושב ומצלם וזה עוזר", אבל ודאי לא חלק מההוצאות כאן שודאי אסור שיהיו חופשיות ושאדם יכול לקנות והן חייבות להיות רק אם זה ללשכה.

שאול יהלום: לכן, אני אומר, שיש לעשות מיון מחדש ולהגדיר הגבלה של זה.

חיים אורון: אספר לכם מנסיוני הקיבוצי.

חיים אורון: בעבר היו בקיבוץ דירות בגודל 16 מ"ר עם מרפסת בגודל 5 מ"ר.

חיים אורון: אנשים אמרו: "לא צריך מרפסת.

חיים אורון: תכניסו את המרפסת לחדר", וכך היו 21 מ"ר.

חיים אורון: אחרי שנה אמרו: "אי-אפשר לחיות בנגב בלי מרפסת.

חיים אורון: נוסיף 8 מ"ר מרפסת", ואז הדירה התקנית הפכה להיות 29 מ"ר.

חיים אורון: לאחר מכן, אמרו: "אי-אפשר", ובסוף הגיעו לדירות של היום.

חיים אורון: יש לי דירה מכובדת של 80 מ"ר, ואני מזמין את כולם להתארח אצלי בסלון והכל בסדר.

חיים אורון: אומרים: "יש תקציב לשכות - בואו ונאחד את הלשכות".

חיים אורון: אני גר במרחק של בערך 120 ק"מ מירושלים ו-110 ק"מ מתל-אביב.

חיים אורון: נורא מעניין לי בימי חמישי ושישי לבלות בבית, אם אינני נוסע לתל-אביב.

חיים אורון: בדרך-כלל, אני נוסע לתל-אביב גם בפגרות.

חיים אורון: מה זה לשבת בבתי-קפה?

חיים אורון: אתה יכול לעשות שתי פגישות ברציפות.

חיים אורון: יתחילו לעבור אנשים בחוץ ויגידו: "תראו את חברי-הכנסת האלה.

חיים אורון: מהבוקר עד הערב יושבים בבתי-קפה".

חיים אורון: הלשכה שלי די דומה ללשכת חבר-הכנסת שוחט, והיא כנראה יותר צנועה כי היא בבית מרצ.

חיים אורון: החדר יותר צפוף, ויש בלשכה חומר ותיקים, כי זה חלק משבוע העבודה ומחודש העבודה.

חיים אורון: אומרים: "לא תהיה לשכה".

חיים אורון: האלטרנטיבה שלי פשוטה מאד, אבל משם הוציאו אותי; כשהתחלתי להיות חבר-כנסת ישבתי בקיבוץ הארצי, ומישהו אמר לי: "זו תרומה מתאגיד, ואסור לך לשבת שם.

חיים אורון: בנוסף, אתה גם נציג שלהם.

חיים אורון: אז, בכלל מי יודע מה?".

חיים אורון: אינני יושב בקיבוץ הארצי אלא אצל מישהו.

חיים אורון: אינני בטוח אם אותם אנשים הציעו לי את מה שהציעו לחבר-הכנסת שוחט, וונניח שזה ב-LEVEL אחד יותר נמוך, אבל יש להם שם חדרים לתת בלי בעיה שחבר-כנסת יישב שם.

חיים אורון: מה בדיוק רוצים שחבר-כנסת יעשה, אם הוא רוצה לעבוד?

חיים אורון: כבר הבנתי שהעולם זה לא קיבוץ ויכול להיות שכל חבר-הכנסת לא שווים.

חיים אורון: יש כאלה שלא זקוקים לזה או כי הם גרים בירושלים או בתל-אביב או כי ביתם כזה שמאפשר להם להפוך אותו ללשכה.

חיים אורון: העקרון אמר: יש 40 אלף שקל ו-20 אלף שקל.

חיים אורון: אי-אפשר לשכור לשכה ב-20 אלף שקל.

חיים אורון: חבר-כנסת ששוכר לשכה מראש מוריד נתח גדול מאד מחלקו במה שעומד לרשותו לדברים אחרים, כמו לחברי-כנסת אחרים.

חיים אורון: הקנס קיים ומובנה כאן, כי כנראה אי-אפשר ב-20 אלף שקל לשכור, באופן אמיתי - ואולי אפשר לעשות 'טריקים' באיזה שהוא מקום - בשום מקום אחר.

חיים אורון: אם כך, הקנס-פרס קיים כאן.

חיים אורון: אני כבר אומר את השורה האחרונה.

חיים אורון: אני בעד שיהיה קיצוץ מסויים פרופורציוני במודל שהציע חבר-הכנסת שוחט.

חיים אורון: נדמה לי, שהיום היחס הוא 20,000:

חיים אורון: 40,000 - נכון?

אברהם-בייגה שוחט: לא.

אברהם-בייגה שוחט: זה 25 אלף שקל ו-75 אלף שקל.

אברהם-בייגה שוחט: זה 65 אלף שקל.

אבי לוי: 86 אלף שקל.

אברהם-בייגה שוחט: 25%.

אברהם-בייגה שוחט: לכן, אני גולש.

חיים אורון: 25% באותה פרופורציה.

חיים אורון: אם נחליט שסך-הכל ההוצאה לקשר עם הבוחר בשם א' או בשם ב' תרד באחוז מסויים, באותה פרופורציה זה יהיה.

חיים אורון: ברצוני להגיד פה משהו בלי ללכת מסביב בנושא הזה של מרצ שזה גם בבית המפלגה.

חיים אורון: בכל זאת, אני שואל: אם לא עובדים, כל הדיון מיותר.

חיים אורון: אנו עובדים שלושה ימים פה, ועובדים בימים אחרים במקומות אחרים.

חיים אורון: לשכת חבר-הכנסת שוחט בבית תנועת המושבים לא יותר פעילה מאשר הלשכה שלי שבבית מרצ וגם לא להיפך.

חיים אורון: נדמה לי ששנינו לא הכי עצלנים בתוך הבית הזה.

חיים אורון: הלשכה שלי - וכך גם של כל חברי-הכנסת של מרצ - נמצאת בתוך מרצ, להוציא בכנסת הקודמת חוסניה ג'בארה ואילן גילאון שרצו לשכות בערים שלהם (בטייבה ובאשדוד) וזה מה שהם עשו.

חיים אורון: מי שממילא מגיע לתל-אביב או שהוא תל-אביבי, למה זה לא יכול להיות בבית מרצ?

חיים אורון: החתימה היא חתימה שלי.

חיים אורון: ההוצאה היא אותה ההוצאה כמו במקום אחר.

יולי יואל אדלשטיין: אתה תורם למפלגה.

יולי יואל אדלשטיין: הכסף הזה מתגלגל למפלגה שלך.

חיים אורון: אני מקיים את הלשכה שלי כמו כל חבר-כנסת אחר.

יולי יואל אדלשטיין: אבל, מי נהנה מן התשלום?

חיים אורון: ה"סובארו".

חיים אורון: היו"ר יולי אדלשטיין: מה "סובארו"?

חיים אורון: אתה משתתף עם סיעתך בתשלום.

חיים אורון: הבית שלי, החדר שלי, שנמצא בבית מרצ, משמש אותי ללשכה פרלמנטרית, בדיוק כמו שעומד לרשותו, בהבדל אחד: ביום שבו אני איננו הוא לא עומד ריק אלא אולי יושב בו מישהו אחר או לא יושב בו מישהו אחר.

שאול יהלום: זה העניין.

חיים אורון: אני רוצה להבין מה בדיוק הפגם פה.

חיים אורון: אם חבר-הכנסת שוחט יחליט שבחדר, שבו הוא יושב, יומיים בשבוע, יושבת העמותה למען ארד או העמותה לקידום הבדואים בנגב - האם הוא פגע במשהו פה בכנסת?

שאול יהלום: נניח, שיושב מזכ"ל מפלגת העבודה.

שאול יהלום: תענה על העניין הזה.

שאול יהלום: זו הבעיה.

שאול יהלום: אתה מתעלם מהבעיה.

חיים אורון: לא יושב מזכ"ל מפלגת העבודה כי החדר הוא חדר שלי.

חיים אורון: אל תהפכו את זה.

חיים אורון: כל דבר אפשר להפוך עד הסוף.

חיים אורון: גם אפשר לבוא ולהגיד דברים על הטלויזיה שלי.

חיים אורון: אני מציע שלא כל אחד יתפור את הבגד בדיוק על-פי המבנה שלו, כי אני יכול לבוא מחר ולהגיד: "אתה לקחת טלויזיה, מחשב או מחשב אישי ומזכ"ל מפלגת העבודה ישתמש בו עכשיו".

חיים אורון: זה בדיוק יהיה פגום, כמו שאתה אומר לי: "אם החדר שלי הוא החדר של המפכ"ל שעובד בו ששה ימים בשבוע" וזאת לא הכוונה.

חיים אורון: לא הלכתי לבדוק, ואני מוכן שתבדוק אותי ואין לי בעיה עם זה.

חיים אורון: הטלויזיה ששמתי בלשכתי או המחשב האישי שקניתי, האם אני משתמש בו כל השבוע או בני משתמש בו או המזכ"ל של המפלגה שלי משתמש בו - זה דיון אחר.

חיים אורון: מה פה הפגם?

חיים אורון: אני רואה את הבעיה הגדולה, ואמרתי שכשעוררתי את הנושא הזה, לא הייתי הכי עם ה-DUTY FREE.

חיים אורון: עוררתי את השאלה לא בהקשר האם הכסף הזה הלך גם למטרות ציבוריות אחרות, אלא האם הכסף הזה, DVD, תיק ג'ימס בונד, שכר עורכי-דין, שכר טרחה וכל הדברים האלה, שלדעתי הוא לא צריך להיות מדד לסוגים הללו.

חיים אורון: קודם כל, בואו ונסכים שצריכה להיות לשכה פרלמנטרית.

חיים אורון: אם לשכתי במקום א' או במקום ב' כשאני ממלא את תפקידי כחבר-כנסת הוא ממלא אותה, אני לא רואה בזה שום פגם.

חיים אורון: אני חושב שזה היה מהלך נכון.

חיים אורון: אני חושב שאני יכול גם לתת לכם כמה יתרונות שמהלך כזה, למשל, כשנעשה אצלנו, תרם גם לפעולתם של חברי-כנסת.

דוד טל: אני מחייב את הלשכות שיש לחברי-הכנסת, ואני יכול לדבר רק על עצמי מבחינת נפח הפעילות בתוך הלשכה עצמה.

דוד טל: אפשר לומר שכמעט תמיד בימי ראשון או חמישי, אם אינני בסיור במקום אחר, אני נמצא בלשכה.

דוד טל: אפשר, בודאי, לומר שבימי הפגרה, שאינם קצרים, אני עושה את פעילותי משם.

דוד טל: אפשר לומר שאחרי שאנו כבר לא מחוקקים, מפני שחוקים אי-אפשר להעביר כאן יותר, אחד הדברים העיקריים שנותרו לנו זה הלשכות.

יולי יואל אדלשטיין: זה קשר עם הציבור, כשגם לעזור אינך יכול.

יולי יואל אדלשטיין: דוד טל: אני קורא לזה: תלונות לציבור.

יולי יואל אדלשטיין: אתה צריך לעזור להם.

יולי יואל אדלשטיין: פה מדובר באיזו שהיא תרופה מצילת חיים שלא נמצאת בסל ואדם זקוק לה, פה יש איזה שהוא מקום עבודה משם פיטרו אדם ושם יש איזו שהיא קיצבה שאדם לא קיבל והוא חושב שהוא צריך לקבל.

יולי יואל אדלשטיין: הלשכה שלי נמצאת בראשון לציון, תבוא ותיבנה במהרה בימינו, אמן.

יולי יואל אדלשטיין: מבחינה זו, יש לי סיפוק גדול מאד שם.

יולי יואל אדלשטיין: אני מקבל הרבה מאד אנשים.

יולי יואל אדלשטיין: השבוע הגיעה אלי עיתונאית שהתפלאה שאני מקבל שם אנשים, ולא חשבו שמספר האנשים הוא כזה.

יולי יואל אדלשטיין: אינני מקבל את זה שצריך להוריד זאת.

יולי יואל אדלשטיין: אפשר ללכת לקיצוניות.

יולי יואל אדלשטיין: אני בטוח שאם תוריד לכולנו חצי מהשכר בכנסת - כולם ישארו עדיין חברי-כנסת ואף אחד לא יעזוב את הכנסת.

יולי יואל אדלשטיין: תוריד לכולנו את כל דף לבוחר - כולם עדיין ישארו חברי-כנסת.

יולי יואל אדלשטיין: אני חושב, שהאיזון הכי מתאים הוא שצריך לבדוק איך אני נותן את השירות לאזרח בצורה הכי טובה.

יולי יואל אדלשטיין: יכול להיות שיש בעיות כפי שאמר זאת חבר-הכנסת אורון בקשר לנושא ה-DUTY FREE, שאני אגב לא מחייב שום קיצוץ.

אברהם-בייגה שוחט: מה זה DUTY FREE?

דוד טל: הוא קרא לזה: DUTY FREE, אבל אני לא מחייב שום קיצוץ בתקציב הזה של חברי-הכנסת.

דוד טל: אני חושב שצריכה להיות בהחלט הגבלה לגבי פריטים מסויימים.

דוד טל: ועדה מסויימת, ועדה זו או כל ועדה אחרת, צריכה בעצם להנחות ולקבוע: "אלה ואלה הפריטים שחבר-כנסת יכול לרכוש".

דוד טל: לא כל אחד שמצית את דמיונו המופלג יכול ללכת ולהפליג למחוזות שכלל אנו לא התכוונו לתת לו והוא לקח ועשה שימוש בדבר הזה.

דוד טל: בהמשך לנושא הלשכות, כפי שחבר-הכנסת אורון אמר וכפי שאולי חבר-הכנסת שוחט, ושמעתי רק את דברי חבר-הכנסת אורון ואני מבין מתוכם מה חבר-הכנסת שוחט אמר, אני יכול לשבת בהסתדרות שם יש הרבה חדרים ריקים.

דוד טל: אני יכול לשבת בכל בניין עירייה, וכל ראש עיר יתן לי חדר באהבה רבה.

דוד טל: אבל, כפי שאמר חבר-הכנסת אורון, זה נאסר עלינו.

דוד טל: כדי שאנו לא נעשה זאת וכדי שלא נעשה זאת במקומות אחרים, אנו עושים זאת בלשכה שלנו.

דוד טל: מה יקרה ביום שלא תהיה לי לשכה?

דוד טל: אהיה מוכרח לשבת בעירייה או בכל מקום ציבורי אחר, ובמקרים הגרועים ביותר - אשב אצל איזה שהוא חבר שהוא קבלן או משהו מהסוג הזה ואני אזדקק שם לשירותי הטלפון שלו.

יולי יואל אדלשטיין: הנקודה ברורה.

דוד טל: ואז, זה יהיה בדיוק מה שאנו לא רוצים להגיע אליו.

דוד טל: אשר על כן, אני מחייב את הלשכות.

דוד טל: אני חושב שמי שלא משתמש בהן אולי לא רוצה אותן.

דוד טל: מי שמשתמש בהן, אסור ואין מקום לקצץ בלשכות, אלא אם כן יגידו שמדובר בצוק העתים ושחייבים לקצץ ואז אני מקבל את ההצעה של חבר-הכנסת שוחט שזה יהיה פרופורציונלי.

יולי יואל אדלשטיין: אעמיד את הדברים על דיוקם.

יולי יואל אדלשטיין: מבחינת נושא הקיצוץ, אנו כאן במצב נתון, כמו שאנו דנים בסעיפים אחרים בתקציב המדינה.

יולי יואל אדלשטיין: זה לא שאנו החלטנו על מעשה גבורה ודוגמה אישית והחלטנו לקצץ.

יולי יואל אדלשטיין: אברהם שוחט: עדיין לא היה דיון תקציבי.

יולי יואל אדלשטיין: לא היה דיון, אבל אני אומר שהכנסת תצטרך לקצץ בסעיפים אלה או אחרים.

יולי יואל אדלשטיין: כולנו חברי-כנסת וזכותנו בוועדת הכנסת או בוועדה לתקציב הכנסת להתנגד לזה, אבל עניין הצגת הדברים על-ידִי כאן בוועדה הוא בעקבות שיחות עם היושב-ראש שפחות או יותר נתן לי להבין שהקיצוץ יהיה.

יולי יואל אדלשטיין: כלומר, זה לא שאנו פה יושבים ומתנדבים לקצץ.

יולי יואל אדלשטיין: זה המצב.

חיים אורון: מה סך ההוצאה הזאת?

אבי לוי: תשעה מליון שקל.

אברהם-בייגה שוחט: לא.

אברהם-בייגה שוחט: זה רק מליון שקל.

חיים אורון: לא.

יולי יואל אדלשטיין: זה תשעה ומשהו מליון שקל.

אברהם-בייגה שוחט: תאמין לי ששתי ועדות שהמציאו פה בשנתיים אחרונות - זה מרים את העסק הזה.

יולי יואל אדלשטיין: בעקבות כמה דברים ששמעתי, אמרתי שלגבי קיצוץ לא אנו נחליט ועוד נשמח אם הוא לא יתקיים.

יולי יואל אדלשטיין: אבל, הכיוון או השיחה, והייתי רוצה שנסכם אותה בקטע הזה, הם בין שתי גישות, אם אני מבין נכון.

יולי יואל אדלשטיין: חבר-הכנסת יהלום, גישה אחת היא שאני הייתי מאחד.

יולי יואל אדלשטיין: אמרתי לאחד את התקציב בתוך מערכת של פרס-קנס, כשאתה הגבת על זה ואמרת שבעצם זה כבר קיים.

יולי יואל אדלשטיין: אמרתי: "בעצם, קיצוץ - מה שיפול יפול, ואז הח"כ מחליט להיכן הוא מתעל את הכסף הזה".

יולי יואל אדלשטיין: גישה אחרת, שהציג אותה ראשון חבר-הכנסת שוחט, אומרת: "אם כבר נגזר עלינו הקיצוץ, תקצצו בנפרד בתקציב הלשכה ובתקציב קשר עם הבוחר, ותנו לחברי-כנסת להחליט".

יולי יואל אדלשטיין: אני עדיין משוכנע לגבי דעתי כאן, לא רק מכיון שהיא דעתי אלא מבחינת ההגיון.

יולי יואל אדלשטיין: אינני רואה איפה חבר-כנסת שרוצה לשכור לשכה ירויח מזה שיהיו תקציבים נפרדים.

יולי יואל אדלשטיין: לעומת זאת, אני יכול לתאר לעצמי שיש פה איזו שהיא פירצה.

אברהם-בייגה שוחט: הכנסת תרויח.

אברהם-בייגה שוחט: אם זה יהיה תקציב אחד, מה יעשו?

אברהם-בייגה שוחט: לא יגידו: "תקציב לשכות - אפס, וחוץ מזה מורידים 10%".

אברהם-בייגה שוחט: מה שיקרה הוא שיצטרכו להעלות את הבסיסים.

אברהם-בייגה שוחט: דובר: לצרף את שני הסכומים.

יולי יואל אדלשטיין: לא.

יולי יואל אדלשטיין: יצרפו את הסכומים.

אברהם-בייגה שוחט: זה אומר שחבר-כנסת שאין לו לשכה יקבל עכשיו יותר כסף.

אברהם-בייגה שוחט: זו העלאת התקציב ולא הורדתו.

דובר: זה לא מדוייק.

שאול יהלום: איחוד יעלה את התקציב וחבל, כי אתה תיתן את זה לכולם.

יולי יואל אדלשטיין: בסדר.

יולי יואל אדלשטיין: הבנתי.

חיים אורון: מדובר העלאת התקציב למי שאין לו לשכה.

דוד טל: האם זה אומר שככל שהוא יעבוד פחות, הוא יקבל פחות?

אברהם-בייגה שוחט: ודאי.

שאול יהלום: אני מבקש להשתלב עם חבר-הכנסת שוחט.

שאול יהלום: אינני נוגע בחבר-הכנסת שוחט, אבל תן תמריץ למי שלא עושה זאת.

שאול יהלום: מה אכפת לך?

אברהם-בייגה שוחט: אבל, יש לך את התמריץ, כי השכר שאתה משלם לגמול האבטחה- - -

יולי יואל אדלשטיין: בסדר.

יולי יואל אדלשטיין: אבל, נניח, שהוא רצה לשכור את זה בנוה-דקלים.

יולי יואל אדלשטיין: אם הוא שכר את זה בנוה-דקלים, אין לו צורך להוסיף.

יולי יואל אדלשטיין: חברי-הכנסת, הקשבנו לכל אחד, ועכשיו היועצת המשפטית אנה שניידר רוצה להעיר משהו.

יולי יואל אדלשטיין: אנה שניידר: אני רוצה להצטרף לגישת חבר-הכנסת יהלום שנושא תקציב קשר עם הציבור באמת מטעה.

יולי יואל אדלשטיין: בעצם, אנו מדברים על הוצאות שדרושות לעבודתו התקינה של חבר-הכנסת בין אם זה לצורך קבלת קהל ובין אם זה לצרכים אחרים.

יולי יואל אדלשטיין: כל אחד - לשיטתו.

יולי יואל אדלשטיין: לכן, אולי מה שצריך לעשות, ואינני נכנסת כרגע לסכומים ולקיצוצים, אלא כמו שהתחלנו לדון בישיבות הקודמות של ועדת המשנה, הוא לסווג את ההוצאות שדרושות לקיום עבודתו התקינה של חבר-הכנסת בין אם במשכן הכנסת ובין אם מחוץ למשכן בלשכה, אם הוא בוחר לעשות זאת, או בביתו או בכל מקום אחר.

יולי יואל אדלשטיין: את אותם הפריטים שנחוצים, שייקבעו בצורה כזו או אחרת, הכנסת אם היא תוכל - תספק אותם בצורה מרוכזת שאז זה יוזיל גם את עלויות הרכישה עם אותם תנאים שהדבר הזה יהיה בלשכה ולא לשימוש של בן משפחתו של חבר-הכנסת או כל דבר אחר.

יולי יואל אדלשטיין: בצורה כזאת, יוכלו להקטין את התקציב שנחשב או ייחשב לתקציב אמיתי לשמירה על קשר עם הציבור.

יולי יואל אדלשטיין: סליחה שאני קוטע אותך, אבל נושא זה כבר עלה מספר פעמים וכל פעם נדחה ודוקא, אם אני זוכר נכון, ע"י אנשי מנגנון הכנסת, מכיון שאז עולה השאלה הנצחית של חבר-כנסת שלרשותו עמדו כל הדברים האלה ולא נבחר מחדש.

יולי יואל אדלשטיין: מתחיל כל העניין של הובלת הדברים האלה, למשל, מלשכת חבר-הכנסת.

אנה שניידר: את זה אפשר לפתור.

יולי יואל אדלשטיין: זה תמיד נתקע בסוף.

חיים אורון: לא רוצים מחשב ישן אלא חדש.

חיים אורון: אומרים: "תִקנו אותו בחצי מחיר".

חיים אורון: ואז, יש פרסומים בעיתונות שקיבלו את זה במתנה.

אנה שניידר: כרגע, אני מדברת על עקרון--

יולי יואל אדלשטיין: --של רכישה מרוכזת של פריטים.

אנה שניידר: העקרון צריך להיות שיש דברים שאינם בעצם לצורך שמירה על קשר עם הציבור,--

יולי יואל אדלשטיין: כן, את זה נבדוק.

אנה שניידר: --אלא לצורך ביצוע עבודתו של חבר-הכנסת.

אנה שניידר: ואז, אפשר באמת את הרשימה הזאת לדלל בצורה מאד משמעותית ולהתקדם בכיוון הזה.

אנה שניידר: אחר כך השאלה הנפרדת היא שאלת הקיצוץ.

אנה שניידר: אם מדברים על קיצוץ, אני בהחלט חושבת שצריך לעשותו באופן פרופורציוני ולא במצב שבעצם הכנסת תצטרך לשלם יותר לכל חבר-כנסת.

חיים אורון: לגבי ההצעה של אנה שניידר, בעצם בקביעה של מה חבר-הכנסת יכול לרכוש מהסכום של ההוצאות, הוא יכול לרכוש מחשב אחד ולא עשרה מחשבים והוא יכול לרכוש טלפון אחד ולא עשרה טלפונים, את קבעתְ פחות או יותר את סל המוצרים.

חיים אורון: אם אינני טועה, וגם יתקנו אותי, הוא לא יכול לרכוש מחשב כל שנה.

שאול יהלום: יכול.

אנה שניידר: אין לכל העוזרים.

חיים אורון: דרך אגב, דובר בעבר כמה פעמים על כך שיהיה איזה שהוא מחסן שיקחו ממנו.

יולי יואל אדלשטיין: כן.

יולי יואל אדלשטיין: הייתי שותף לדיונים האלה.

דובר: זה לא עובד.

חיים אורון: מה קורה פה?

חיים אורון: אם, לצורך העניין, נקטין פה את היקף ה-DUTY FREE או את היקף הסל וישאר יותר כסף לדף לבוחר, אם חבר-כנסת רוצה לשלוח ארבעה מכתבים בשנה על פעולתו ולא פעם בשנה כמו שיש לו עכשיו - אינני רוצה להתערב לו.

חיים אורון: אם חבר-כנסת רוצה לשלוח נושא אחר ולחסוך את המיחשוב - אינני מתערב לו.

חיים אורון: לכן, אפשר להגיד שהסכום הכולל הוא X, ה-86 אלף שקל היום מינוס משהו, והוא מתחלק בפרופורציה לשני הדברים.

חיים אורון: יש לך מוצרים שאתה יכול לקנות, אבל הוא לא כולל סרטי תדמית וכל הדברים האלה - זו העמדה שלי - כי זו לא הכוונה כי פה זה גולש לכל מיני כיוונים אחרים.

חיים אורון: נשאר הסכום הזה, ואם אתה רוצה לקנות עוד מחשב אחד או שאתה רוצה פחות מחשב אחד יהיה לך פחות לקשר עם הציבור.

חיים אורון: הרעיון התחיל מהנושא של הקשר עם הציבור, ולאט-לאט הוסט אל המכשירים והלשכות.

חיים אורון: בוא ונְפנה כמה שיותר כסף לקשר עם הציבור, כך שחבר-הכנסת יחליט מה הוא עושה איתו כי יש לו צורך בזה.

יולי יואל אדלשטיין: זה הכיוון של הדיונים שהיו כאן.

אברהם-בייגה שוחט: אינני מבין למה צריך ליצור את הזעזוג ואת חלוקות המשנה.

שאול יהלום: זו הצעתי בלבד: רק הכותרת.

אברהם-בייגה שוחט: אפשר לעשות את הכותרת כפולה שתאמר: קשר עם הציבור והוצאות, כדי שיידעו שזה כסף שמכיל את שני הדברים.

אברהם-בייגה שוחט: פיזית, בתוך הסעיפים אני מציע לא לפצל זאת.

אברהם-בייגה שוחט: אחד רוצה יותר להתעסק בעניין הזה, ושני - בעניין הזה.

אברהם-בייגה שוחט: אני מציע לא להמציא את הגלגל.

אברהם-בייגה שוחט: בנושא הדיור אמרתי את מה שאמרתי פלוס ההחמרות של הצהרה עם השימושים.

אברהם-בייגה שוחט: בנושא התקציב בכללותו, אם תשב ועדת התקציב של הכנסת, שנדמה לי שהיא ועדה משותפת לוועדת הכנסת ולוועדת הכספים, ותקבל החלטה שהיא צריכה לקצץ, נניח, 20 מליון שקל - היא תשב ותחליט מאלו סעיפים מורידים.

אברהם-בייגה שוחט: יכול להיות שיחליטו שסוגרים פה דברים מסויימים ומצמצמים בדברים מסויימים.

אברהם-בייגה שוחט: אני מניח שגם יגיעו לזה.

אברהם-בייגה שוחט: בסדר, צריך להצטמצם ואין ברירה.

אברהם-בייגה שוחט: אבל, אני מציע לא לפרק את המערכת הזאת ולהפוך אותה לתת-מערכות שאחר כך יתברר שאי-אפשר להעביר מסעיף אחד לסעיף שני, ואנו נצטרך לרוץ לקומה החמישית לקבל אישור להעביר מכאן ומכאן.

יולי יואל אדלשטיין: אחרי ששמעתי את אנה שניידר, ויכול להיות שזה גם על בסיס כל הדיונים שהיו, אני אומר שלא היתה הצעה לפצל את התקציב.

יולי יואל אדלשטיין: היתה, בדיוני הוועדה, הצעה להבהיר, כדי שלא יהיה ספק בתוך הרשימה, שיש דברים שהם פעולות לקשר עם הציבור ויש רכישות.

יולי יואל אדלשטיין: לא היתה כוונה שמי שלא רוכש מחשב לא יכול להשתמש בכסף למשהו אחר.

יולי יואל אדלשטיין: לא היתה כוונה כזאת.

רוני בריזון: ברשותך, ברצוני לחזור ולהתייחס למה שכבר הזכרתי.

רוני בריזון: אתייחס דווקא לתקציב הרכישות, ודוקא לתקציב רכישות ציוד, כלומר כל אותם סעיפים שמופיעים כאן בהתחלה.

רוני בריזון: ברצוני לשוב ולהזכיר שבממשלה יש מכרזים שבמסגרתם ספק אחד או שניים מתמנים כמי שמספקים את כל מערכות הציוד האלה.

רוני בריזון: כאשר עובדים עם ספק, הבדלי המחירים עצומים והם יכולים להגיע ל-30%-40%.

רוני בריזון: אני מאד ממליץ להביא גם את הדברים האלה בחשבון, כי אין שום סיבה שאת ציוד המחשבים שלנו, למשל, נקנה אצל 25 ספקים שחלקם די מפוקפקים.

רוני בריזון: נקנה אותם אצל ספק אחד שזכה במכרז כדת וכדין שמתחייב לשירות וגם למחירים.

רוני בריזון: אינני רואה מניעה בעניין הזה.

רוני בריזון: חלק גדול ממה שמופיע כאן, בהתחלה, יכול להיות מסופק ע"י ספק בודד.

יולי יואל אדלשטיין: מאה אחוז.

יולי יואל אדלשטיין: רק כדי לחזק את דבריך, אומר שאם אכן נצמצם את הרשימה, וזה מה שנעשה בדקות הבאות, לדברים שאכן חיוניים לעבודת חבר-הכנסת כגון מחשבים וציוד מחשבים ודברים מסוג זה ולא נלך לכיוונים של DVD - יהיה עוד יותר קל להגדיר ספק מקצועי ורציני שייבחר לפי כל הפרוצדורה.

מרים פרנקל-שור: אומר רק בסוגריים לגבי הנקודה הזאת, שכבר ניסינו לעשות את הדבר הזה וזה לא עבד, כי חברי-הכנסת--

רוני בריזון: --שברו משמעת.

מרים פרנקל-שור: לא שברו משמעת.

מרים פרנקל-שור: הם לא היו מרוצים מהדברים שיש לספק ורצו דברים שונים.

יולי יואל אדלשטיין: הוא שאמרנו.

יולי יואל אדלשטיין: ברגע שמישהו גילה שאין מכשיר ברקו או משהו כזה, כנראה שזה עורר תגובות.

יולי יואל אדלשטיין: ברגע שייבחר ספק מחשבים רציני, אני מניח שיצטרכו- - -

רוני בריזון: משרד ממשלתי קונה ממכרזי החשב הכללי.

רוני בריזון: הוא לא קונה משום מקום.

דובר: גם אתם.

רוני בריזון: גם אנחנו.

שאול יהלום: חבר-כנסת יאמר למשל: "אני רוצה תוצרת IBM.".

חיים אורון: תגיד לו: "IBM".

מרים פרנקל-שור: נכון.

רוני בריזון: בדרך-כלל, אותו ספק יכול לעשות זאת.

אברהם-בייגה שוחט: אם הוא מפסיק להיות חבר-כנסת, הוא קונה את זה.

רוני בריזון: זה עניין אחר.

יולי יואל אדלשטיין: עד השעה 14:00 נסיים את הישיבה, במידה וחבר הכנסת יהלום לא ידבר עם חבר-הכנסת שוחט כל הזמן כשאנו עוסקים במשהו אחר.

יולי יואל אדלשטיין: אני מניח, שכרגע אנו בפעילות לא מאתגרת במיוחד אבל חשובה.

יולי יואל אדלשטיין: לפני כל אחד מונחת רשימת הפריטים, שכינה אותה שלא בצדק חבר-הכנסת אורון: "רשימת ה-DUTY FREE".

דוד טל: זה עוזר לנו לתדמית.

דוד טל: שאול יהלום: אני מציע שאתה תדון על זה לבד.

דוד טל: אתה לא צריך לעשות זאת בפומבי.

יולי יואל אדלשטיין: אם אני מבין אותך נכון, אני מציע שאנו נעשה דווקא צ'יק צ'אק מספר דברים שלדעתי אין מקומם ברשימה הזאת והתגנבו לכאן במהלך השנים.

יולי יואל אדלשטיין: אני חושב שטוב תעשה הוועדה הזאת, אם היא תוציא מספר פריטים.

יולי יואל אדלשטיין: כשהונחה בפנינו הרשימה הזאת בישיבה הקודמת, היתה הסכמה כללית ביני לבין חבר-הכנסת בריזון וגם חבר-הכנסת טיבי שנוריד את מכשיר ברקו.

יולי יואל אדלשטיין: אני מתחיל בפריטים מסוף הרשימה.

שאול יהלום: בוא ונוריד את פריט מספר 47.

שאול יהלום: אני מציע להוריד גם את פריט מספר 46.

יולי יואל אדלשטיין: הורדנו את פריט מספר 47 ברשימה - מקרן ברקו.

יולי יואל אדלשטיין: פריט מספר 46 ברשימה - מכשיר DVD - מי שרוצה ירכוש בכספו הפרטי.

יולי יואל אדלשטיין: פריט מספר 45 - אמצעי מיגון אישי - אני עמדתי על כך שאת זה אנו מוחקים.

חיים אורון: נכון.

יולי יואל אדלשטיין: פריט מספר 44 ברשימה, "השכרת רכב - תשלום שכירות" - אולי החשב, אבי לוי, יסביר לנו מה זה.

אבי לוי: יש מקרים שבהם חבר-הכנסת פונה ומבקש לשכור רכב,--

יולי יואל אדלשטיין: האם זה בנוסף לרכב שיש לו?

אבי לוי: --כשיש לו פעילות אינטנסיבית.

חיים אורון: למחוק.

יולי יואל אדלשטיין: אנו מוחקים פריט זה.

יולי יואל אדלשטיין: חיים אורון: אני מציע למחוק את פריט מספר 43.

יולי יואל אדלשטיין: פריט מספר 43 ברשימה- קורסים לעוזרים פרלמנטריים - נמחק.

יולי יואל אדלשטיין: חבר-הכנסת יבחר מתוך מאות קורות-חיים שכל אחד מקבל כל יום לגבי עורכי-דין מנהלי חשבון ומה לא.

חיים אורון: למה בפריט מספר 42 ברשימה צריך שלושה מכשירי פאלם פיילוט?

חיים אורון: לי אין אפילו אחד.

אברהם-בייגה שוחט: לעוזרים.

יולי יואל אדלשטיין: הייתי מציע כאן להשאיר את זה.

יולי יואל אדלשטיין: פריט מספר 41 ברשימה - הוצאות טלפון - זה ברור.

יולי יואל אדלשטיין: פריט מספר 38 ברשימה - השתתפות בנס במסגרת תפקיד חבר-הכנסת - זו שאלה שכבר עלתה.

אברהם-בייגה שוחט: אני חושב שכן.

יולי יואל אדלשטיין: להשאיר.

שאול יהלום: בודאי.

שאול יהלום: זה להשתלמות או משהו.

שאול יהלום: מה ההבדל בין זה לבין לימוד?

חיים אורון: אני לא יודע.

חיים אורון: לגבי פריטים מספר 39 ו-38, אני- - -

יולי יואל אדלשטיין: מהו פריט מספר 39: לינה בבית-מלון?

חיים אורון: בדיוק.

חיים אורון: מה זה לינה בבית-מלון?

אברהם-בייגה שוחט: דוגמה: נניח, שכנס קיסריה מזמין אותך וזה עולה 300 שקל דמי השתתפות.

אברהם-בייגה שוחט: חיים אורון: חבר-הכנסת שוחט, זה קורה לי כמה פעמים בשנה בכל מיני מקומות.

אברהם-בייגה שוחט: אם כך, למה שזה לא ילך מהתקציב הזה?

חיים אורון: כי אתה פותח פה דלת כפתחו של אוּלם.

שאול יהלום: מה אתה מציע?

שאול יהלום: האם אתה מציע שיאכסנו אותי ב"שרתון"?

אברהם-בייגה שוחט: האם הסעיף הזה, לגבי הכנסים, מי-יודע-מה מנוצל?

דוד טל: האם הוא מנוצל עד מאד?

חיים אורון: האם הסעיף לגבי לינה בבתי-מלון מנוצל?

דובר: לא.

דוד טל: לגבי הכנסים, אני חושב שזה חשוב.

אברהם-בייגה שוחט: בטח שזה חשוב.

דוד טל: לגבי לינה בבית-מלון, לא.

שאול יהלום: אני מציע להוריד את פריט מספר 35 ברשימה.

אברהם-בייגה שוחט: למה?

אברהם-בייגה שוחט: היו"ר יולי אדלשטיין: אנו הולכים אומנם בסדר הפוך אבל לפי הסדר, וכרגע אנו בשאלה לגבי פריטים מספר 38 ו-39.

דוד טל: אני מחייב את פריט מספר 38.

דוד טל: יש הרבה כנסים שחבר-כנסת יכול רק ללמוד.

חיים אורון: תבדוק כמה הוציאו בשנה.

יולי יואל אדלשטיין: אני שם כרגע סימני שאלה, ואבוא בדברים עם החשבוּת לבדוק.

יולי יואל אדלשטיין: לגבי פריטים מספר 38 ו-39, שמים סימני שאלה.

אברהם-בייגה שוחט: לא.

אברהם-בייגה שוחט: היושב ראש אדלשטיין, זה לא שאני משתמש בזה מי-יודע-מה.

חיים אורון: חבר-הכנסת שוחט, גמרנו.

יולי יואל אדלשטיין: מיצינו את הנושא.

יולי יואל אדלשטיין: אמרתי שאבוא בדברים עם החשבוּת, ואנו נבדוק את הסעיף הזה.

יולי יואל אדלשטיין: הוצאנו את פריטים מספר 47, 46, 45, 44 ו-43 ברשימה.

יולי יואל אדלשטיין: פריט מספר 37 ברשימה - שכר טרחת עורך-דין לעתירות - זה דבר מקובל.

שאול יהלום: אני מציע להוריד את פריט מספר 35 ברשימה - תיק ג'ימס בונד.

אברהם-בייגה שוחט: למה להוריד?

יולי יואל אדלשטיין: עד כאן.

יולי יואל אדלשטיין: אנו מורידים את פריט מספר 35 ברשימה.

אברהם-בייגה שוחט: מה עם תיק אחר?

יולי יואל אדלשטיין: הגעתי להיות שר בממשלה בלי שמעולם רכשתי תיק ג'ימס בונד.

יולי יואל אדלשטיין: אברהם שוחט: טוב.

חיים אורון: פריט מספר 34 ברשימה - מצלמה דיגיטלית.

רוני בריזון: אני רוצה מצלמה דיגיטלית.

יולי יואל אדלשטיין: עזוֹב זאת.

יולי יואל אדלשטיין: אנו מוחקים את פריט מספר 34 ברשימה.

יולי יואל אדלשטיין: פריט מספר 33 ברשימה - כרטיס טיסה לכנס.

יולי יואל אדלשטיין: מה זה?

אבי לוי: היו מספר מקרים בודדים שחברי-כנסת ביקשו.

אברהם-בייגה שוחט: למשל: יש כנס באילת.

יולי יואל אדלשטיין: אני מציע שהנושא יימחק.

יולי יואל אדלשטיין: ממילא היושב-ראש הבהיר שתהיה איזו שהיא ועדה מקצועית או בראשות חבר-כנסת או יושב-ראש ועדת האתיקה, ואם יופיע חבר-כנסת ויבהיר שהמקרה מיוחד - אז יבהיר.

שאול יהלום: למי יבהיר?

יולי יואל אדלשטיין: אמרתי שממילא תהיה ועדה.

יולי יואל אדלשטיין: פריט מספר 32 ברשימה - מערכת הגברה לכנס.

אברהם-בייגה שוחט: את פריט מספר 32 צריך.

יולי יואל אדלשטיין: צריך מערכת הגברה לכנס, במיוחד כשזו לא רכישה אלא שכירות.

יולי יואל אדלשטיין: פריט מספר 31 ברשימה - העסקת עובד בלשכה - זה ברור.

יולי יואל אדלשטיין: פריט מספר 30 ברשימה - משלוח דברי דואר - זה ברור.

יולי יואל אדלשטיין: פריט מספר 29 ברשימה - מזגן חלון או מפוצל למשרד.

שאול יהלום: כאן זה חלק מהלשכה הפרלמנטרית.

דוברת: בדיוק.

אברהם-בייגה שוחט: כן.

חיים אורון: צריך שזה יהיה רק בלשכה הפרלמנטרית.

יולי יואל אדלשטיין: זה מה שעמדתי להציע.

יולי יואל אדלשטיין: מכיון שגם שמענו בשיחתנו שכדאי לכתוב את הדברים בבירור, הרי שייאמר שזה רק בלשכה הפרלמנטרית.

חיים אורון: כתוב: "בלשכה".

יולי יואל אדלשטיין: פריט מספר 28 ברשימה - ריהוט למשרד - כנ"ל, כלומר רק ללשכה הפרלמנטרית.

יולי יואל אדלשטיין: פריט מספר 27 ברשימה - קניית מתנות - זה ברור.

חיים אורון: האם נושא המתנות ברור?

יולי יואל אדלשטיין: כן.

יולי יואל אדלשטיין: פריט מספר 26 ברשימה - ניהול לשכה פרלמנטרית.

יולי יואל אדלשטיין: מה זה?

יולי יואל אדלשטיין: לְמה הכוונה?

שאול יהלום: אם יש לך לשכה פרלמנטרית כזו ושכרת, לפעמים אתה נותן למזכירה.

יולי יואל אדלשטיין: מדובר על ארנונה.

יולי יואל אדלשטיין: יש עוזר.

שאול יהלום: לא.

שאול יהלום: זה מחברת כוח-אדם.

שאול יהלום: אבל, שם יש מזכירה משותפת.

מרים פרנקל-שור: נכתוב את זה: "שכירות לשכה פרלמנטרית".

יולי יואל אדלשטיין: כן, "שכירות לשכה פרלמנטרית", כי אחרת זו אי-בהירות.

חיים אורון: יותר טוב לומר: שכירות של הלשכה.

חיים אורון: פריט מספר 25 ברשימה - לימוד שפות.

חיים אורון: אני בעד למחוק את זה.

יולי יואל אדלשטיין: לא.

יולי יואל אדלשטיין: אני בעד לאשר את זה.

יולי יואל אדלשטיין: לפעמים, אני משתתף במשלחות למיניהן, ואני דווקא מחייב קורסי חובה לנושא הזה.

חיים אורון: אני רוצה להגיד לך שאתה צודק, אבל זה כנראה לא פותר את העניין.

שאול יהלום: כל אחד והתפיסה שלו.

יולי יואל אדלשטיין: פריט מספר 24 ברשימה - קבלת ייעוץ של מומחה - אני חושב שזה ברור.

יולי יואל אדלשטיין: טוב.

יולי יואל אדלשטיין: פריט מספר 23 ברשימה - אירוח, כיבוד קל - זה בסדר.

יולי יואל אדלשטיין: פריטים מספר 22, 21 ו-20 ברשימה - מנוי על עיתונים, טלפון סלולרי ומנויים למערכת מידע - בסדר.

יולי יואל אדלשטיין: פריט מספר 19 ברשימה - טלויזיה - אני חושב שהיתה פה הערה חשובה.

דוד טל: צריך לציין שזה ללשכה.

יולי יואל אדלשטיין: כן, או לחלופין ללשכה בכנסת.

רוני בריזון: אדוני, אולי נגביל גם את גודל המכשיר?

יולי יואל אדלשטיין: האם יצויין שזו רק טלויזיה שעוברת בדלת בלי לפרק את המשקוף?

יולי יואל אדלשטיין: רוני בריזון: אני חושב ש-21 אינץ' זה טוב.

אברה םשוחט: מה אם מישהו רוצה גודל של 25 אינץ'?

יולי יואל אדלשטיין: לגבי פריט 19, אנו מגדירים שרכישת מכשיר הטלויזיה היא אך ורק ללשכה שלכם בתוך הכנסת או לחלופין ללשכה הפרלמנטרית.

חיים אורון: כדי למנוע את זה, אני מציע שבפתיחה יהיה כתוב שהציוד שבו מדובר הוא ציוד לשימושו האישי של חבר-הכנסת והלשכה.

חיים אורון: זה יחול לגבי כל ציוד בכל סעיף נפרד.

שאול יהלום: לא.

שאול יהלום: יכול להיות שיש לך מכונת צילום בבית.

דוד טל: יש LAPTOP לעוזר.

חיים אורון: תיכף נוריד את מכונת הצילום.

שאול יהלום: אם תוריד.

שאול יהלום: טלויזיה אתה לא יכול אלא רק ללשכה.

שאול יהלום: מה זאת אומרת?

יולי יואל אדלשטיין: פריטים 18 ו-17 ברשימה - ספרות מקצועית ומילון תרגומון.

יולי יואל אדלשטיין: פריט מספר 16 ברשימה - צילום סרט תדמית.

שאול יהלום: אני מציע להוריד את זה.

יולי יואל אדלשטיין: אנו הורדנו את פרט מספר 16: צילום סרט תדמית.

יולי יואל אדלשטיין: פריט מספר 15 ברשימה - עריכת סקרים - זה בסדר.

יולי יואל אדלשטיין: פריט מספר 14 ברשימה - מפגשי הסברה - אלה כנסים, וזה בסדר.

יולי יואל אדלשטיין: כמו כן, יש את פריט מספר 13 ברשימה - מסיבות עיתונאים.

יולי יואל אדלשטיין: פריט מספר 12 ברשימה הוא לגבי פרסומים, ופריט מספר 11 ברשימה הוא לגבי הדפסות - זה ברור.

יולי יואל אדלשטיין: פריט מספר 10 ברשימה - ציוד משרדי.

יולי יואל אדלשטיין: זה בהסתייגות שנאמרה כאן, שזה אך ורק ללשכה בכנסת.

חיים אורון: אני מציע להוריד את פריטים מספר 8 ו-9 ברשימה: מגרסה ומכונת צילום.

יולי יואל אדלשטיין: לא.

יולי יואל אדלשטיין: צריך מגרסה.

דוברת: נניח, שיש חומר סודי.

שאול יהלום: תשאיר את הפריט לגבי ציוד משרדי, וזאת בלי הגבלה.

אברהם-בייגה שוחט: את ציוד משרדי בטח נשאיר, וזאת בלי הגבלה.

יולי יואל אדלשטיין: למה להוריד את פריט מספר 8 ברשימה - מכונת צילום?

שאול יהלום: כל העניין של קשר לבוחר בנוי על מכונת צילום.

שאול יהלום: האם את זה אתה רוצה להוריד?

שאול יהלום: אני מציע לא להוריד את זה.

יולי יואל אדלשטיין: טוב.

יולי יואל אדלשטיין: פריטים מספר 5 ו-4 ברשימה הם: פקסימיליה ומדפסת.

יולי יואל אדלשטיין: פריט מספר 3 ברשימה - ציוד היקפי.

יולי יואל אדלשטיין: אבי לוי, מה זה?

מרים פרנקל-שור: זה ציוד היקפי למחשב.

יולי יואל אדלשטיין: אם כך, כדאי לרשום את זה.

דוברת: ביחד.

דוברת: רוני בריזון: אני רוצה להעיר הערה לגבי פריט מספר 34, המצלמה הדיגיטלית, שמחקנו.

דוד טל: אני רוצה להעיר כאן הערה או שמובן מראש אבל אינני רוצה שזו תהיה שאלת קיטבג.

דוד טל: לגבי פקסימיליה, אני חושב שנכון לאפשר לחבר-כנסת שיהיה לו מכשיר פקסימיליה ודאי בלשכה אבל לאפשר לו שזה יוכל להיות גם בבית.

יולי יואל אדלשטיין: זה מה שאמר חבר-הכנסת יהלום.

שאול יהלום: זה כבר מופיע.

שאול יהלום: יש לך פקסימיליה באחת הזכויות שלך בלי קשר לקשר לבוחר.

יולי יואל אדלשטיין: זה מופיע בזכויות של חוק החסינות.

חיים אורון: אבל, נדמה לי שהקו מופיע ולא הפקסימיליה.

שאול יהלום: מופיע גם המכשיר.

יולי יואל אדלשטיין: חברי-הכנסת, כפי שאמרתי, הפעילות הזאת לא היתה מאתגרת, והיא רק מראה שהיו פה דברים שהם OBVIOUS, דהיינו דברים שצריך להוריד אותם.

שאול יהלום: מה לגבי נושא כבישי אגרה?

יולי יואל אדלשטיין: זה לא בסמכותנו.

שאול יהלום: אם אתה מוריד, אתה יכול גם להוסיף.

שאול יהלום: זה הכל המלצה.

רוני בריזון: אני מבקש את סליחת אדוני על כך שאני יוצא, שכן יש לי ישיבת סיעה.

רוני בריזון: (חבר-הכנסת ר' בריזון יוצא מחדר הישיבות.

רוני בריזון: ) היו"ר יולי אדלשטיין: אני מודה לכל הח"כים שהשתתפו.

רוני בריזון: לשאלת חבר-הכנסת יהלום בנושא נושאים אחרים שלא עלו, אני מבהיר שכפי שגם הנחתה אותנו בישיבה הראשונה היועצת המשפטית של הכנסת, עורכת הדין שניידר, היו 20 ומשהו נושאים, בקשות והצעות של חברי-הכנסת והעברנו את הכל לדיון בוועדת גרונאו.

רוני בריזון: ועדת גרונאו הביעה עניין בפגישה איתי לאחר שאנו מסכמים כאן את הדיונים, ואני מניח ששם אנו נעלה גם את הדברים שלךָ.

אברהם-בייגה שוחט: מה לגבי הלשכה?

יולי יואל אדלשטיין: אני מבין שדעת הרוב היא, שבמידה ונגזר עלינו קיצוץ - הוא יהיה קיצוץ פרופורציונלי.

שאול יהלום: מה אכפת לך לשלב את זה?

שאול יהלום: אני לא מוריד שום דבר מהם.

חיים אורון: אבל, אתה מעלה לאחרים.

שאול יהלום: אני לא סותר את חברי-הכנסת שוחט ואורון.

שאול יהלום: אדם שמגיעה לו לשכה, ולא אדם שלא מגיע לו, יכול לבחור בין ניצול הלשכה - והם ינצלו אותה - לבין הורדת הלשכה וחלק מהסכום לכיבוד.

חיים אורון: אבל, זו המרפסת, ומשם זה התחיל עם ה-20 אלף שקל.

יולי יואל אדלשטיין: חבר-הכנסת שאול יהלום, איננו בדיון מהותי כרגע.

יולי יואל אדלשטיין: שאלתי את השאלה הספציפית הזאת בישיבה הראשונה כי חשבתי שיש צדק לדון בה, ואמרו לי שזה לא בסמכות ועדת משנה לדון בה אלא ועדת גרונאו צריכה לדון בשאלה הזאת.

יולי יואל אדלשטיין: אנו לא יכולים להוסיף.

שאול יהלום: זה לא להוסיף, אלא במקום.

שאול יהלום: תן לי תמריץ.

שאול יהלום: תן לי לחסוך את הכסף.

שאול יהלום: אני לא מבין את העניין הזה.

יולי יואל אדלשטיין: העליתי זאת בישיבה הקודמת.

אברהם-בייגה שוחט: אבל, חבר-הכנסת יהלום, אתה חוסך את הכסף כי אתה ממילא משלם אם אתה לוקח.

חיים אורון: בינך ובין חבר-הכנסת שוחט, עזוֹב אותי, אתה חוסך 20 אלף שקל, כי אין לשכה ב-20 אלף שקל.

שאול יהלום: תעמיד את זה לזכותי - זכותי ללשכה.

חיים אורון: זה מובנה בתוך המרפסת שהתחילו בה - הדוגמה שהבאתי.

יולי יואל אדלשטיין: העניין שלך הועבר לוועדת גרונאו.

שאול יהלום: למה יכולת להוריד לשכה ולא ועדת גרונאו?

יולי יואל אדלשטיין: כי אנו לא יכולים להוסיף.

יולי יואל אדלשטיין: מה אני אעשה?

מרים פרנקל-שור: חבר-הכנסת יהלום, בכל מקרה, החלטת הוועדה כאן היא כהמלצה לוועדת גרונאו.

מרים פרנקל-שור: זה דומה.

שאול יהלום: בסדר.

שאול יהלום: אם כך, תמליץ גם על זה.

שאול יהלום: מי שלא מנצל לשכה, אתה נותן לו להוצאות- - -

יולי יואל אדלשטיין: אנו נציע לוועדת גרונאו לשקול גם את העניין הזה.

שאול יהלום: זה יהיה תמריץ.

יולי יואל אדלשטיין: אני נועל את הישיבה.